Skemaet har henover efteråret stået på udeliv for nogle af eleverne på Voksenskolen for Undervisning og Kommunikation i Nørresundby, da de har lavet aktiviteter med en naturvejleder. Projektet har været en stor succes for eleverne med funktionsnedsættelse, og skolen håber på at kunne videreføre aktiviteterne.

Koncentrationen er stor hos 20-årige Jonas Fjellerad, mens han er ved at partere en fasan. -	Jeg skal lige huske at passe på mine fingre, siger Jonas Fjellerad, der fortæller, at han også har fanget fisk. Han er elev på Voksenskolen for Undervisning og Kommunikation i Nørresundby, et uddannelsestilbud for personer med en funktionsnedsættelse. Henover efteråret har de tre gange lavet forskellige aktiviteter med en naturvejleder. Turene ud i det fri har været muligt med midler fra Foreningen Lev. Turene er blandt andet gået til Hammer Bakker og Store Øksø i Rold Skov. Skolen håber at kunne videreføre aktiviteterne selvom projektet fra LEV nu er slut. -	Vores elever lærere ved at røre ved ting og at sanse ting. Det har de jo virkeligt gjort i dag. Nysgerrigheden sejrer For mange kan det sikkert være grænseoverskridende at stå med et dødt dyr i hænderne. Sådan er det også for flere af eleverne på VUK, men i de fleste tilfælde er det nysgerrigheden der sejler, og det kan være en stor sejr for eleverne. -	Selvom man måske ikke har lyst til at komme tæt på og at røre ved tingene, så er man alligevel med i aktiviteten og man er smilene. Hvis man spørger om hvordan de scorer dagen, så er det helt i top. Det er altid med smil og det er skønt, fortæller naturvejleder, Mikkel Rødvig, til TV2 Nord. -	Vi kan mærke at eleverne bliver mere modige, og at de prøver noget nyt. De kan se, at de kan nogle ting, siger Britta Sørensen. Se indslaget her: